രജിസ്ട്രേഷന് സമയം നീട്ടി: സ്വകാര്യ ആശുപത്രികളെ നിയന്ത്രിക്കാന് വൈകും തിരുവനന്തപുരം:സ്വകാര്യ ആശുപത്രികളെയും ലാബുകളെയും കൊള്ളലാഭം കൊയ്യുന്നതില്നിന്ന് തടയാനും സുതാര്യമായ സേവനം ഉറപ്പ് വരുത്താനും കൊണ്ടുവന്ന ലൈസന്സ് സംവിധാനം നടപ്പാക്കുന്നത് വൈകും. 2019ല് ജനുവരി ഒന്നിന് നിയമം നടപ്പാക്കിയപ്പോള്, താല്ക്കാലിക രജിസ്ട്രേഷന് നടത്തി രണ്ടു വര്ഷത്തിനുള്ളില് ലൈസന്സ് നേടണമെന്നായിരുന്നു വ്യവസ്ഥ. കൊവിഡ് പശ്ചാത്തലത്തില് ഒരു വര്ഷം കൂടി സമയപരിധി നീട്ടി.ഇപ്പോള് ഒരു വര്ഷം കൂടി നീട്ടുകയാണ്. ഫലത്തില് നാലുവര്ഷത്തിനുള്ളില് ലൈസന്സ് നേടിയാല് മതി.പരമാവധി സമയം ലഭിക്കുന്നത് ഇത്തരം സ്ഥാപനങ്ങള്ക്ക് ഗുണകരമാണെന്ന ആക്ഷേപമുണ്ട്.. സമയപരിധി നീട്ടാനുള്ള ബില്ല് ഈ നിയമസഭാ സമ്മേളനത്തില് അവതരിപ്പിക്കും. താത്കാലിക രജിസ്ട്രേഷന് 6500 താത്കാലിക ലൈസന്സിനായി 6500ല് അധികം മെഡിക്കല് സ്ഥാപനങ്ങള് രജിസ്റ്റര് ചെയ്തിട്ടുണ്ട്. എന്നാല് ആകെ എത്ര സ്ഥാപനങ്ങളാണ് രജിസ്റ്റര് ചെയ്യേണ്ടതെന്ന കണക്ക് കൗണ്സിലിന് ലഭ്യമായിട്ടില്ല. സ്ഥിരം ലൈസന്സ് മാനദണ്ഡം ചികിത്സാ ചെലവ് വെബ്സൈറ്റില് ഉള്പ്പെടെ പരസ്യപ്പെടുത്തണം ചികിത്സാ ചെലവ് വിവരം രോഗിയോ ബന്ധുക്കളോ ആവശ്യപ്പെട്ടാല് നല്കണം. രോഗം മൂര്ച്ഛിച്ചാല് ഫലപ്രദമായ ചികിത്സ ലഭിക്കുന്നിടത്തേക്ക് മാറ്റേണ്ട ഉത്തരവാദിത്വം ആശുപത്രികള്ക്ക് അമിത നിരക്ക് ഈടാക്കിയാല് രോഗികള്ക്ക് പരാതിപ്പെടാം. നിയമലംഘനത്തിന് അഞ്ച് ലക്ഷം രൂപ വരെ പിഴ കുറ്റം ഗുരുതരമാണെങ്കില് രജിസ്ട്രേഷന് റദ്ദാക്കും മൂന്നുമാസത്തിനുള്ളില് സ്ഥിരം രജിസ്ട്രേഷനുള്ള നടപടികള് ആരംഭിക്കും. ഓരോ സ്ഥാപനത്തിലും പരിശോധന നടത്തി മാനദണ്ഡങ്ങള് ഉറപ്പാക്കും. ഡോ. സനില്കുമാര്, സെക്രട്ടറി, കേരള ക്ലിനിക്കല് എസ്റ്റാബ്ലിഷ്മെന്റ് കൗണ്സില്